لا توجد منتجات في سلة المشتريات.
#000002
“إيه الوحاشة دي”، “لأ بجد بنتك طالعة وحشة لمين؟”، “معقول لسة شعرها مطولش”، “إيه الحكاية بنتك لازقة فيكِ دايمًا، برّاوية”، “بنتك تقيلة مش بتضحك بسهولة”، “يا خبر بتلاعبيها مع أولاد دايمًا؟ دي هتطلع مسترجلة”، “لأ لأ دي صوتها عالي هتطلع مش رقيقة”..
#000006
عزيزاتي الأمهات.. الجمل السابقة كانت عينة بسيطة جدًا من التعليقات السخيفة اللي باسمعها تجاه بنتي دائمًا من بعض الأصدقاء والأقارب، واللي بحطها تحت بند التنمر على الأطفال اللي بيرتبط بالمقارنات مع أطفال في نفس سنها تقريبًا.
#000007
والحقيقة إن بنتي لا هي عنيدة ولا براوية ولا مسترجلة، ولا وحشة طبعًا، هي طفلة طبيعية جدًا، منطلقة واجتماعية وواثقة بنفسها، وحساسة تجاه الناس، فبتبعد تلقائيًا عن الأشخاص غير المريحين.
#000008
التنمر على الأطفال
#000009
في البداية كنت بسمع واتخض وابتسم واسكت حفاظًا على الآداب العامة، ثم تطور الموضوع للرد الأسخف تجاه التعلقات منعدمة الذوق واللياقة على طفلة صغيرة جدًا وجميلة جدًا وشخصيتها قوية ورائعة بالفعل، لكن بتتعرض للتنمر اللفظي بشكل مستمر، وأنا متأكدة إن كثير من الأمهات بتسمع تعليقات من نفس النوعية، سواء كان أطفالهم أولاد أو بنات مثل: ابنك زنان، ابنك عنيد، ابنك رخم، ابنك شقي، ابنك مزعج، ابنك وحش، ابنك تخين، ابنك رفيع، ابنك شبه البنات، ابنك شعره خشن، ابنك بشرته سمرة، ابنك طالع وحش كده لمين!
#000010
لأ حقيقي.. الناس اللي بتعلق بالعبارات دي هي اللي طالعة وحشة كده لمين؟ إزاي ممكن أي شخص يعلق على شكل أو تصرفات طفل صغير بالوحاشة دي وانعدام الذوق ده؟
#000011
ومن ناحية ثانية بلاقي كثير من المقارنات المستفزة غير المنطقية، واللي مهما نتكلم إن الأطفال مختلفين تمامًا عن بعض وبينهم فروق فردية عظيمة، محدش بيفهم أو يستوعب.. طيب يا جماعة ده الإخوات بيبقوا مختلفين في الشخصية والتصرفات عن بعض وهما بيتربوا نفس التربية في نفس البيت.
#000013
المشكلة اللي بتقابلني وبشوفها في كثير من الأمهات إن التعليقات دي بتترسخ في اللاوعي عندهم، فتبدأ الأم تتعامل مع طفلها على الأساس ده، إنه عنيد وزنان وشقي ووحش ولا يطاق، فتبقي هي كمان عصبية ومتوترة ومكتئبة طول الوقت.
#000014
علشان كده؛ أنا قررت إني حفاظًا على سلامة بنتي النفسية والاجتماعية، هتصدى وبقوة لكل مرددي العبارات السابقة، لأن ببساطة مفيش مخلوق من حقه يحكم على شكل بنتي أو تصرفاتها أو أي طفل آخر!
#000015
1- ارحموا الأمهات من تعليقاتكم المزعجة جدًا.
#000016
2- ارحموا نفسية الأطفال من أمراضكم النفسية والاجتماعية.
#000017
4- متخلقوش ماراثون وسباق وهمي بالمقارنة بين الأطفال! ده هيأثر على نفسيتهم ويدمرها تمامًا لاحقًا.
#000019
أنا كأم واعية تمامًا بالحقيقة دي، مش هاسمح إن أيًا كان يؤثر على نفسية بنتي أو يخربها دون وعي أو فهم.
#000020
متتكسفوش عزيزاتي الأمهات، متتكسفوش تردوا بثقة وحزم على مرددي العبارات السخيفة تجاه أطفالكم أيًا كانت درجة قربهم، ادعموا أطفالكم وخلوا عندهم ثقة بنفسهم وشكلهم وشخصيتهم، تصدور بكل قوتكم لكل موجات التنمر على الأطفال وربوّا جيل خالي من الأمراض والكلاكيع والعقد النفسية.. جيل يكبر ومفيش في قاموسه مفهوم التنمر على غيره.
#000021
هل استعديتي لأول فصل خريف مع طفلك؟
#000031
المشي عند الأطفال.. متى يمشي الطفل؟ و ما أسباب تأخر المشي؟
#000032
6 نصائح لحماية الأطفال من التكييف
#000033
السخونية عند الأطفال
#000034
هل تتساءلين عن ما يجب تجهيزه في شنطة الولادة؟ إليكِ القائمة..
#000035
اكتئاب ما بعد الولادة
#000036
تطور الرؤية عند الطفل الرضيع
#000037
هل يمكن للرُضع نزول البحر؟
#000038